კალასიაო
კალასიაო (ოფიციალურად კალასიაოს მუნიციპალიტეტი; პანგ: Baley na Calasiao; ტაგ: Bayan ng Calasiao) ― პირველი კლასის მუნიციპალიტეტი პანგასინანის პროვინციაში, ფილიპინებში. 2015 წლის აღწერით, მუნიციპალიტეტის მოსახლეობა 98 154 ადამიანს შეადგენს. მუნიციპალიტეტის სახელწოდება მომდინარეობს ადგილობრივი სიტყვიდან Kalasian, რაც ითარგმნება როგორც „ადგილი, სადაც ხშირად ელავს“. ფუძე lasi „ელვას“ ნიშნავს. ესპანელები ამ ადგილს „Lugar de Rayos“-ს უწოდებდნენ. კალასიაოს მუნიციპალიტეტი პანგასინანის ცენტრალურ ნაწილში მდებარეობს. ის 24 ბარანგაისა და 31 სიტიოსგან შედგება. პროვინციის ფართობი 4 836 ჰექტარია.